இதுபோன்ற செயல்கள் இனிவரும் காலங்களில் தமிழகமெங்கும் நடைபெறாமல் இருக்க அரசு உரிய நடவடிக்கைகளை விரைந்து மேற்கொள்ள வேண்டும். அரசு ஊழியர்கள் அலுவலகத்தில் பணியில் இருக்கும் பொழுது வெளி நபர்களால் தாக்கப்பட்டால் தாக்கியவர்கள் மீது நடவடிக்கை எடுக்க பல சட்டப் பிரிவுகள் இருந்தாலும், டாக்டர்களுக்கும், ஆஸ்பத்திரிகளுக்கும் தனியாக பாதுகாப்புச் சட்டத்தை அரசு இயற்றி நடைமுறைப் படுத்தி இருப்பதை போல, ஆசிரியர்களுக்கும் பள்ளிகளுக்கும் தனியாக பணிப் பாதுகாப்புச் சட்டத்தை தமிழக அரசு உடனடியாக உருவாக்கி நடைமுறைப்படுத்த வேண்டும் என தெரிவித்துள்ளார்.